דום מטאל

התפתחות הסגנון

הדום מטאל התחיל להתפתח בתחילת שנות השבעים עם להקות בלאק סבאת' ופנטגרם שניגנו שירי הבי מטאל בקצב איטי, והמשיך עם להקות Candlemass וסיינט ויטוס שהגדירו את הדום מטאל. 
אלבום הדום מטאל הראשון הוא אלבומה הראשון של להקת "בלאק סבאת" "BLACK SABBATH BLACK SABBATH", שנחשב לאלבום חלוץ בז'אנר. 
בסוף שנות ה-80 ותחילת שנות ה-90 של המאה ה-20 להקות כמו My Dying Bride, Paradise Lost ואנת'מה (Anathema) שילבו בין הדום מטאל לדת' מטאל בגלל שבאותו זמן הדת' מטאל היה פופולרי מאוד וכך יצרו סגנון חדש שנקרא דום-דת' מטאל (Doom-Death) שהכיל קטעים יותר מהירים עם שירת גראולינג לצד קטעים עם קצב איטי ושירה נקייה או ההפך, וכן הכיל קטעים איטיים עם גראולינג.
הדום מטאל גם הוליד את המטאל הגותי, כאשר להקות שילבו שירה נשית מלודית לצד שירת הדום-דת'.

דום מסורתי

בתחילת שנות ה-90 של המאה ה-20 התפתח הדום מטאל למגוון של תת-סגנונות. כיום, להקות שעדיין מנגנות בסגנון של חלוצי הסוגה, נחשבות ללהקות "דום מטאל מסורתי". להקות דום מסורתי משתמשות יותר בכוונוני גיטרה גבוהים ומנגנות פחות לאט מלהקות דום מטאל אחרות. קצב הנגינה הוא איטי עד בינוני, אך הצלילים כבדים. השירה היא בדרך כלל נקייה, אם כי מדי פעם יש שאגה או צרחות. מילות השירים קודרות ואפלות כמו שאר להקות הדום מטאל.
להקות לדוגמה: Cathedral,‏ Reverend Bizarre ו-Saint Vitus.

דום אפי

דום מטאל אפי מושפע במוזיקה קלאסית ומנסה לתת תחושה "גדולה מהחיים". השירה היא בדרך ככל נקייה, וכוללת לעיתים גם שירת אופרה ושירה במקהלה. התופים בסוגה זו בומבסטיים. מילות השרים פחות כבדות ועוסקות בעיקר בפנטזיה ומיתולוגיה.
להקות לדוגמה: Candlemass,‏ Solitude Aeturnus,‏ Solstice ו-Doomsword.

סלאדג' דום

סלאדג' דום (ידוע גם כסלאדג' מטאל), הוא סגנון המשלב דום מטאל ופאנק הארדקור, ולעיתים רוק דרומי. להקות סלאדג' מנגנות בדרך כלל שירים כבדים ואיטיים המשלבים קטעי הארדקור קצרים. 
בנגינת כלי המיתר משתמשים בדיסטורשן והיזון חוזר של קול כדי להפיק קול שורט וסלאדג'י. התיפוף בדרך כלל מנוגן באופן האופייני לדום מטאל, אך לעיתים כולל נגיעות D-beat (תת-סגנון של ההארדקור פאנק) או "דאבל-קיק" בקטעים מהירים יותר. השירה נעשית בדרך כלל בצרחות, ומילות השירים מתמקדות בסבל, שימוש יתר בסמים, פוליטיקה וזעם כלפי החברה.
חלוצי הסגנון בתחילת שנות ה-90 של המאה ה-20 היו הלהקות Eyehategod,‏ Crowbar,‏ Buzzov*en, מלווינס ו-Acid Bath.

סטונר דום

סטונר דום  הוא סגנון המשלב בין דום מטאל מסורתי לרוק פסיכדלי  אשר מעצים את חווית השמיעה של המאזין שמשלבת צלילים פסיכדלים וסאונד שמושפע מאוד מבלאק סבאת'  ובלו צ'יר הלהקת דום סטונר הראשונה היא Sleep שהייתה הראשונה בשנות ה-90 לשלב בין הכבדות של בלאק סבאת' עם הפסיכדליה של שנות ה-60 ,מרבית שירי הסטונר הם למעלה מ6 דקות ורובם ארוכים ומלאי אווירה שמשרה רוגע ויצירתיות .
להקות החלוצות בסגנון   YOB]] ,Sleep , Electric Wizard  ,Acid King ,High On Fire ]]

דום לוויות

דום לוויות (Funeral Doom, פיונרל דום) הוא סגנון דום מטאל המשלב דום-דת' עם שירי לוויה ואבל (dirge). דום הלוויות הוא איטי במיוחד, ושם דגש על יצירת תחושה של ריקנות וייאוש. נעשה שימוש רב בדיסטורשן של הגיטרות החשמליות ואלמנטים של דארק אמביינט, כגון שימוש בקלידים, משמשים לעיתים כדי ליצור אווירה דמוית-חלום. השירה נעשית בדרך כלל במזמורים מלאי-אבל וגרואלינג. הלהקות החלוצות של הפיונרל דום הן Funeral (נורווגיה), Thergothon ו-Skepticism (פינלנד) ו-Corrupted (יפן). להקות ידועות אחרות בסגנון זה הן Shape of Despair ו-Remembrance.
ישנה מחלוקת האם שם התת-סגנון נבע משם הלהקה Funeral, ממייסדות הסגנון, או מהקשר שלו לשירי לוויה ואבל.

דרון דום

דרון דום (ידוע גם כ"דרון מטאל") הוא סגנון דום מטאל שמושפע ביותר מדרון (מוזיקה): תווים או אקורדים שנשמרים וחוזרים על עצמם בקטע מוזיקלי. באופן טיפוסי, הגיטרה החשמלית מנוגנת כך שהיא יוצרת הדים מסוג Reverberation וכן היזון חוזר של קול. השירה נעשית בדרך כלל בגרואלינג או צרחות. השירים לעיתים קרובות ארוכים מאוד וחסרים פעמות או קצב במובן המסורתי. הסגנון התפתח בתחילת שנות ה-90 של המאה ה-20 והלהקות החלוצות בו היו Earth,‏ Boris ו-(((Sunn O.

בלאק/דום

בלאק/דום (ידוע גם כ-Blackened Doom) הוא סגנון שמשלב דום מטאל עם בלאק מטאל.
להקות לדוגמה: Ordo Obsidium, Forgotten Tomb,‏ The Ruins Of Beverast, ו-Dragged Into Sunlight.

דום אווירתי

דום אווירתי (Atmospheric Doom) הוא סגנון המשלב דום מטאל עם מוזיקה אווירתית וקלידים על מנת להשרות אווירה ומצב רוח, לרוב קודרים ועצובים. הדום האווירתי חופף בחלקו לדום גותי והגבולות ביניהם מטושטשים.
להקות לדוגמה: Saturnus ו-Angellore.

דום-דת'

דום-דת'  הוא סגנון המשלב דום מטאל ודת' מטאל, ובפרט את הקצב האיטי והאווירה הפסימית של הדום מטאל עם שאגות הגרואלינג העמוקות של הדת' מטאל, ותיפוף ה"דאבל-קיק". הסגנון הושפע מהשירים המוקדמים של Hellhammer/Celtic Frost והתפתח בסוף שנות ה-80 של המאה ה-20. הוא זכה למידת מה של פופולריות בשנות ה-90. הלהקה הראשונה שכנראה ניגנה ממש בסגנון זה הייתה Dream Death מפיטסבורג, ארצות הברית, שניגנה דת' מטאל איטי. הלהקה הוציאה רק אלבום אחד בדום-דת' ואז שינתה סגנון לדום מטאל מסורתי ושינתה את שמה ל-Penance. בעקבותיהם הלכה הלהקה Goatlord מלאס וגאס בנבדה. להקות חלוצות שפיתחו את הז'אנר הן Winter,‏ Disembowelment,‏, Autopsy,‏ Anathema ו-My Dying Bride.